wickkiey/tamil-wikipedia-chunked huggingface dataset:
# செவ்வியல் பழக்கமுறுத்தல்

**செவ்வியல் பழக்கமுறுத்தல்** (*Classical conditioning* also *respondent conditioning* and *Pavlovian conditioning*) என்பது பழக்கத்தினால் ஏற்படும் செயல் ஆகும். இதில் உயிரியல் ரீதியாக உடலியல் தூண்டுதலானது (எ.கா. உணவு) பொதுவான தூண்டலுடன் (எ.கா. மணி ஒலி) இணைக்கப்படுகிறது. இதில் பொதுவான தூண்டுதலினால் உடலியல் தூண்டுதல் (எ.கா. உமிழ்நீர் சுரத்தல்) ஏற்படுகிறது.  
உருசிய உடலியங்கியல் நிபுணரான இவான் பாவ்லோவ், நாய்களிடம் நடத்திய விரிவான பரிசோதனைகள் மூலம் செவ்வியல் பழக்கமுறுத்தல் பற்றி ஆய்வு செய்தார். பின்னர் 1897 இல் தன் ஆய்வு முடிவுகளை வெளியிட்டார். செரிமானம் பற்றிய ஆய்வில், நாய்களின் வாயிலிருந்து வெளிப்படும் உமிழ்நீரை அளக்கும் ஓர் ஆராய்ச்சியில் ஈடுபட்டிருந்தார். வாயில் உணவு இருக்கும்பொழுது உமிழ்நீர் வருவது இயற்கை. அனால் உணவைப் பார்க்கும்பொழுதே நாயின் வாயில் உயிழ் நீர் வருவதைப் பால்லோவ் கவனித்தார். அதுமட்டுமல்ல, உணவு கொண்டுவரப்படும் பத்திரத்தைப் பார்த்தாலும், அல்லது உணவு கொடுக்கும் வேலையாளைப் பார்த்தாலும், அல்லது அவன் காலடி ஓசையைக் கேட்டாலும் உமிழ்நீர் நாயின் வாயில் ஊறியது. இது பழக்கத்தினால் ஏற்பட்ட செயல் என்பது நிச்சயம்.  
பால்லோவ் இதன் தத்துவத்தை ஆராய்வதில் ஈடுபட்டார். ஒரு மணியை அடித்ததும் நாய்க்கு உணவு அளிக்கப்பட்டது. இவ்விதம் பழகிய பின் ஒருநாள் மணியடித்துச் சிறிது நேரம் பொறுத்து உணவு கொண்டுவர ஏற்பாடு செய்யப்பட்டது. இவ்விதம் சில நாள் சென்றபின், மணியடித்ததும் உணவு கொண்டு வராமலிருந்தாலும் நாயின் வாயில் உமிழ்நீர் ஊறியது. இதன் முடிவில் அறிந்தோ அறியாமலோ இவ்வித செவ்வியல் பழக்குதல்கள் விலங்குகள், மனிதர்கள் வாழ்வில் இடம் பெற்று பாதக்கப்பட்டவர்களின் நடத்தையில் பலவீத மாறுதல்களை உண்டுபண்ணுகிறது என்பது கண்டறியப்பட்டது.  
செயல்முறைப் பழக்கமுறுத்தலுடன் சேர்ந்து, செவ்வியல் பழக்கமுறுத்தல் நடத்தையியலின் அடித்தளமாக மாறியது. இது 20 ஆம் நூற்றாண்டின் நடுப்பகுதியில் ஆதிக்கம் செலுத்திய உளவியல் துறையாகும். மேலும் உளச்சிகிச்சையின் நடைமுறையிலும் விலங்குகளின் நடத்தை பற்றிய ஆய்விலும் இன்னும் இது முக்கிய செல்வாக்கு செலுத்துவதாக உள்ளது. செவ்வியல் பழக்கமுறுத்தல் என்பது மனநல மருந்துகளுக்கு உடலின் எதிர்வினை, பசியைக் கட்டுப்படுத்துதல், கற்றல், நினைவாற்றலின் நரம்பியல் அடிப்படையிலான ஆய்வு போன்ற விசயங்களில் செல்வாக்கு செலுத்துகிறது.
# மாணிக்கவாசகம் சுந்தரம்

**மாணிக்கவாசகம் சுந்தரம்** அல்லது **சு. மாணிக்கவாசகம்** (ஆங்கிலம்: *Manikavasagam s/o Sundram* அல்லது *S. Manikavasagam*; மலாய்: *Manikavasagam Sundram*; சீனம்: 马尼卡瓦萨甘圣日) (பிறப்பு: 27 சூன் 1965) என்பவர் ஒரு மலேசிய அரசியல்வாதி; ஒரு சமூகச் செயற்பாட்டாளர்; 2008 முதல் 2013 வரை மலேசியா சிலாங்கூர் மாநிலத்தின் காப்பார் மக்களவை தொகுதியின் (*Kapar Federal Constituency*) நாடாளுமன்ற உறுப்பினராகப் பதவி வகித்தார்.)  
2008-ஆம் ஆண்டு, பாக்காத்தான் ராக்யாட் (*Pakatan Rakyat*) எதிர்க் கூட்டணியின் மக்கள் நீதிக் கட்சியில் (*People's Justice Party*) (பிகேஆர்) உறுப்பினராக நாடாளுமன்றத்திற்கு தேர்ந்தெடுக்கப்பட்டார். முன்பு இந்தத் தொகுதி பாரிசான் நேசனல் (*Barisan Nasional*) கூட்டணியின் கீழ் இருந்தது.  
மலேசிய நாடாளுமன்றத்திற்கு தேர்வு செய்யப் படுவதற்கு முன்பு, இவர் இந்து உரிமைகள் போராட்டக் குழு (*Hindu Rights Action Force*) அல்லது இண்ட்ராப் (**HINDRAF**) அமைப்பின் முக்கியத் தலைவராக இருந்தார்.
# மாணிக்கவாசகம் சுந்தரம்

## பொது

### தலைமைப் பதவி துறப்பு

2008 டிசம்பர் மாதம், பி.கே.ஆர் கட்சியை விட்டு விலகுவதாக அறிவித்தார். சிலாங்கூர் மாநிலத்தின் பி.கே.ஆர் கட்சியின் தலைமையின் மீதான ஏமாற்றத்தைக் காரணம் காட்டினார். எனினும் இறுதியில் பி.கே.ஆர் கட்சியில் அவர் வகித்த தலைமைப் பதவியை மட்டும் துறப்பு செய்தார். ஆனால் கட்சியில் இருந்து விலகவில்லை.
# மாணிக்கவாசகம் சுந்தரம்

## பொது

### நீதிமன்ற கைது ஆணை

ஜூன் 2009 இல், மலேசிய தமிழ்த் திரைப்பட நடிகையின் மரணம் தொடர்பான விசாரணையில்; சாட்சியம் அளிப்பதற்கான நீதிமன்ற ஆணைக்கு பதிலளிக்க மாணிக்கவாசகம் சுந்தரம் மறுத்தார். அதனால் அவருக்கு கைது ஆணை பிறப்பிக்கப்பட்டது.  
இருப்பினும் அவர் இறுதியில் விசாரணையில் சாட்சியம் அளித்தார். அதன் பின்னர் இரண்டு வாரங்களில், அவர் ஒரு பொது ஆர்ப்பாட்டத்தின் போது, வேறு ஒரு காரணத்திற்காகக் கைது செய்யப்பட்டார்.
# மாணிக்கவாசகம் சுந்தரம்

## பொது

### புக்கிட் மெலாவத்தி தொகுதியில் தோல்வி

2013 மலேசியப் பொதுத் தேர்தலில் அவர் காப்பார் மக்களவை தொகுதியில் போட்டியிடுவதற்கு பி.கே.ஆர் கட்சியின் தலைமைத்துவம் அனுமதிக்கவில்லை.  
மாறாக அவர் சிலாங்கூர் மாநிலச் சட்டமன்றத்தின் புக்கிட் மெலாவத்தி மாநிலத் தொகுதியில் (*Bukit Melawati State Constituency*) போட்டியிட்டார். இருப்பினும் அம்னோ (UMNO) வேட்பாளரிடம் தோல்வி அடைந்தார்.
# மாணிக்கவாசகம் சுந்தரம்

## பொது

### பிகேஆர் கட்சியில் இருந்து இடைநீக்கம்

2014-இல் சிலாங்கூர் மாநில முதல்வர் காலிட் இப்ராகிமுக்கு (*Selangor Chief Minister Khalid Ibrahim*) எதிராக "பண அரசியல்" குற்றச்சாட்டுகளை மாணிக்கவாசகம் சுந்தரம் முன்வைத்தார். அதற்காக அவர் பிகேஆர் கட்சியில் இருந்து இடைநீக்கம் செய்யப்பட்டார். பின்னர் அவரின் இடைநீக்கம் நீக்கப்பட்டது. அதன் பிறகு, பிகேஆர் கட்சியின் சிலாங்கூர் மாநிலத் தலைவர் பதவிக்கு போட்டியிடுமாறு சிலாங்கூர் முதலமைச்சர் காலிட் இப்ராகிமுக்கு சவால் விடுத்தார்.
# மாணிக்கவாசகம் சுந்தரம்

## பொது

### சிலாங்கூர் முதலமைச்சருக்கு சவால்

இருப்பினும் மாணிக்கவாசகம் சுந்தரம் சிலாங்கூர் மாநிலத்தின் பிகேஆர் தலைமை பதவிக்கு (*Selangor Division PKR Chief Post*) போட்டியிட்டு வென்றார். இந்த நிகழ்வுகளின் பின்னணியில், 2014-ஆம் ஆண்டில் காலிட் இப்ராகிம் தன் முதலமைச்சர் பதவியையும் இழக்க வேண்டி வந்தது.  
7 ஏப்ரல் 2018-இல், அவர் மலேசிய மக்கள் கட்சியில் (*Malaysian People's Party*) மீண்டும் இணைவதாக அறிவித்தார். 2018 மலேசிய பொதுத் தேர்தலில்; காப்பார் நாடாளுமன்றத் தொகுதிக்கும் (*Kapar Parliamentary Seat*); சிலாங்கூர் மாநில மேரு தொகுதிக்கும் (*Meru State Seat*); மலேசிய மக்கள் கட்சியின் கீழ் போட்டியிட்டார். ஆனால் இரண்டிலும் தோல்வி அடைந்தார்.
# வளர்ந்துவரும் ஆதாரங்களின் மேற்கோள் குறியீட்டெண்

**வளர்ந்துவரும் ஆதாரங்களின் மேற்கோள் குறியீட்டெண்** (*Emerging Sources Citation Index-ESCI*) என்பது 2015ஆம் ஆண்டு முதல் தாம்சன் ராய்ட்டர்ஸ் மற்றும் இப்போது கிளாரிவேட் மூலம் வெளியிடப்படும் மேற்கோள் குறியீட்டெண் ஆகும். வெளியீட்டாளரின் கூற்றுப்படி, குறியீட்டில் "பிராந்திய முக்கியத்துவம் மற்றும் வளர்ந்து வரும் அறிவியல் துறைகளின் சக மதிப்பாய்வு செய்யப்பட்ட வெளியீடுகள்" அடங்கும்.  
வளர்ந்துவரும் ஆதாரங்களின் மேற்கோள் குறியீட்டெண் மற்ற கிளாரிவேட் குறியீடுகளுடன் அறிவியல் வலை மூலம் அணுகப்படுகிறது. சூன் 2021 நிலவரப்படி, வளர்ந்துவரும் ஆதாரங்களின் மேற்கோள் குறியீட்டெண்ணில் குறியிடப்பட்ட அனைத்து ஆய்விதழ்களும் ஆய்விதழ் மேற்கோள் அறிக்கைகளில் சேர்க்கப்பட்டுள்ளன. ஆய்விதழ்கள் தாக்கக் காரணியைப் பெறவில்லை என்றாலும், இவை பிற இதழ்களின் தாக்கக் காரணிகளைக் கணக்கிடுவதற்கு மேற்கோள்களை வழங்குகின்றன.
# வளர்ந்துவரும் ஆதாரங்களின் மேற்கோள் குறியீட்டெண்

## சேர்த்தல் அளவுகோல்கள்

வளர்ந்துவரும் ஆதாரங்களின் மேற்கோள் குறியீட்டெண்ணில் ஆய்விழைச் இணைக்க, ஆய்விதழ்கள் கீழ்க்கண்ட பண்புகளைக் கொண்டிருக்க வேண்டும்.  
- சக மதிப்பாய்வு செய்யப்பட்ட ஆய்விதழ்கள்
- வெளியீட்டு நெறிமுறை நடைமுறைகளைப் பின்பற்றுதல்
- தொழில்நுட்ப தேவைகளைப் பூர்த்தி செய்தல்
- ஆங்கில நூலியல் தகவல்
- அறிவியல் வலை பயனர்களின் அறிவார்ந்த பார்வையாளர்களால் பரிந்துரைக்கப்பட வேண்டும் அல்லது கோரப்பட வேண்டும்
# வளர்ந்துவரும் ஆதாரங்களின் மேற்கோள் குறியீட்டெண்

## திறனாய்வு

ஜெப்ரி பீல், கிளாரிவேட் தயாரித்த தரவுத்தளங்களில், வளர்ந்துவரும் ஆதாரங்களின் மேற்கோள் குறியீட்டெண் இணைவது மிகவும் எளிதானது என்றும், இதன் விளைவாகப் பல ஏமாற்று ஆய்விதழ்கள் உள்ளன என்றும் வாதிட்டார்.
# பேய் கிருஷ்ணன்

**பேய் கிருஷ்ணன்** என அழைக்கப்படும் **என். கோதண்டராமன்** (1958 அல்லது 1959 – 18 திசம்பர் 2024) என்பவர் தமிழ் திரையுலக நடிகராவார். இவர் எண்ணற்ற திரைப்படங்களில் சண்டை நடிகராக நடித்திருந்தாலும், தமிழில் நகைச்சுவை நடிகராகவே அறியப்பட்டவர்.
# பேய் கிருஷ்ணன்

## திரை வாய்ப்பு

1998 இல் படைப்பாளி என்ற சங்கத்தில் இணைந்து மாஸ்டர் ஆக்ஸ் பாபு என்பவருடன் தவுடு என்ற இந்தித் திரைப்படத்தில் நடித்துள்ளார்.  
சிவாஜி, முரளி இணைந்து நடித்த ராசாவே வா திரைப்படத்தில் சாராயக் கடை ஒன்றில் முரளியோடு சண்டை காட்சிகளில் நடித்துள்ளார்.  
நகரம் திரைப்படத்தில் அடியாளாக நடித்துள்ளார். அதன் பிறகு சுந்தர் சி நாகனாக நடித்த தலைநகரம் 2 திரைப்படத்திலும் நடித்தார். சுந்தர் சி இயக்கிய கலகலப்பு திரைப்படத்தில் வாய்ப்பு வழங்கப்பட்டது.
# பேய் கிருஷ்ணன்

## பிரபலமாதல்

சுந்தர் சி இயக்கத்தில் 2012 ஆம் ஆண்டு கலகலப்பு திரைப்படம் வெளியானது. இத் திரைப்படத்தில் நகைச்சுவை நடிகர் சந்தானம் நடித்திருந்தார். அவரின் அடியாட்களில் ஒருவராக கிருஷ்ணன் நடித்திருந்தார். சந்தானத்துடன் திமிங்கிலம், பேய், மண்டகசாயம் என மூன்று நபர்கள் எப்போதும் உடனிருப்பது போல காட்சிகள் இருக்கும். நாயகி அஞ்சலி தண்ணீரில் மூழ்கியதாக நினைத்து அனைவரும் தேட பேய் கிருஷ்ணன் சந்தானத்தை தூக்குவார். கலகலப்பு திரைப்படம் மூலம் மக்களிடம் வரவேற்பு பெற்றதால் பேய் கிருஷ்ணன் என்றே அறியப்பெறுகிறார்.
# கவுதமி வேம்புநாதன்

**கௌதமி வேம்புநாதன்** என்பவர் இந்திய நடிகை ஆவார். இவர் தமிழ் திரைப்படங்களிலும், தொலைக்காட்சி தொடர்களிலும் நடித்துள்ளார். சுந்தர் சி இயக்கத்தில் 2010 இல் வெளிவந்த நகரம் மறுபக்கம் திரைப்படத்தில் நடிகர் வடிவேலுவுடன் நகைச்சுவை வேடத்தில் நடித்து புகழடைந்தார். ஸ்டைல் பாண்டியாக வருகின்ற வடிவேலுவின் வீட்டு முதலாளியாக நடித்திருந்தார். இத்திரைப்படத்தில் சுந்தர் சியும் கௌதமியும் சாடையில் பேசும் காட்சியில் 'இரண்டா மாமி' என வடிவேலு இவரைப் பார்த்து கேட்கும் கேள்வி பிரபலமாக இணையத்தில் வலம் வந்தது.
# கவுதமி வேம்புநாதன்

## பிறப்பும் குடும்பமும்

தமிழ்நாட்டின் தஞ்சாவூரில் செப்டம்பர் 12ஆம் தேதி பிறந்தார்.
# கவுதமி வேம்புநாதன்

## திரை வாழ்க்கை

கவுதமி ராஜீவ் பிரசாத் இயக்கிய அகல்யா என்ற தொலைக்காட்சி நாடகத்தில் அறிமுகமானார். இத்தொடரில் ஷியாம் கணேஷுடன் இணைந்து நடித்தார். ஜீ தமிழில் முரளியுடன் இணைந்து நிறம் மாறாத பூக்கள் தொடரில் எதிர் நாயகியாக நடித்து வருகிறார் .
# கவுதமி வேம்புநாதன்

## திரைப்படங்களின் பட்டியல்

- ஸ்ரீ ராமானுஜர்,
- அமர,
- ஜம்புலிங்கம் 3டி,
- மருள் (குறும்படம்),
- மைனா குஞ்சு காணோம்,
- தந்தனை துறமில்லை,
- மாலினி 22 பாளையங்கோட்டை,
- விந்தை,
- ஆரம்பமே அட்டகாசம்
- கலகலப்பு
- நகரம்
-
# யாத்திசை

**யாத்திசை** (*Yaathisai*) என்பது 2023 இல் வெளியான ஒரு இந்தியத் தமிழ் வரலாற்று அதிரடித் திரைப்படம் ஆகும். தரணி இராசேந்திரன் எழுதி இயக்கியுள்ளார். இத்திரைப்படத்தில் சக்தி மித்திரன், சேயோன், ராஜலட்சுமி ஆகியோர் முக்கியப் பாத்திரங்களில் நடித்தனர். 2023 ஏப்ரல் 21 இல் இது திரையரங்குகளில் வெளியிடப்பட்டது. விமர்சகர்களிடம் நேர்மறையான வரவேற்பைப் பெற்றது.
# யாத்திசை

## கதை

கதை ஏழாம் நூற்றாண்டில் நடப்பதாகக் காட்டப்படுகிறது. சேர, சோழர்களை வென்று தமிழகத்தை தன் ஆளுகைக்குள் கொண்டு வருகிறான் பாண்டியன் இரணதீரன். இரணதீரனிடம் பிடிப்பட்ட சேரனை யவனதேசத்துக்கு கைதியாக நாடு கடத்துகிறான். சோழர்கள் காடுகளில் மறைந்து வாழ்கின்றனர். சேர, சோழர்களுடன் இணைந்து பாண்டியர்களை எதிர்த்த எயினர் குடிகளை பாலை நிலத்துக்கு விரட்டிவிடுகிறான். எயினர்கள் சங்க கால தமிழை தங்கள் வட்டார வழக்காகக் கொண்டவர்களாக உள்ளனர். எயினர்களின் தலைவன் கொதி, பாண்டியர் படைகளை வெற்றி கொண்டு அதிகாரத்தைக் கைப்பற்ற உறுதி ஏற்கிறான். அவன் முடிசூட்டிக் கொள்ளவும், தன் தனக்குப் பின் தன் மகன் எயினர்களின் தாயகத்தை ஆளவும் கனவு காண்கிறான். தன் கனவை நிறைவேற்ற எயினர் குடியினரை ஒன்று திரட்டுகிறான். அதற்காக அவன் சோழர்களின் உதவியுடன் பாண்டியனை வெல்ல திட்டம் தீட்டுகிறான். அதன்படி சோழநாட்டில் கோட்டையைக் கைப்பறுவதாகவும், தாங்கள் கோட்டையைக் கைப்பற்றிய பிறகு கோட்டையைப் பாதுகாக்க சோழர் படை வர வேண்டும் எனவும், சோழர்கள் ஆட்சி அதிகாரத்துக்கு வந்தபிறகு எயினர்களின் பகுதியைத் தாங்கள் சுதந்திரமாக ஆளவிட வேண்டும் என்று சோழர்களிடம் கோருகிறான். சோழர்களும் அதற்கு ஒப்புகின்றனர். எயினர் குடியினர் கொதியின் தலைமையில் அதிரடியாகத் தாக்குதல் நடத்தி சோழநாட்டின் கோட்டையைப் பாண்டிய படைகளிடமிருந்து கைப்பற்றுகின்றான். பள்ளிப்படை பழங்குடியினரின் உதவியைப் பெற்ற இரணதீரன் சோழநாட்டின் கோட்டையை மீட்க படைதிரட்டி வந்து கோட்டையை முற்றுகை இடுகிறான். கொதிக்கு சோழர் படைகள் உதவிக்கு வந்தனவா, எயினர் தங்கள் இறைமையைப் பெற்றார்களா என்பதே கதை
# யாத்திசை

## நடிகர்கள்

- இரணதீர பாண்டியனாக சக்தி மித்திரன்
- கொதியாக சேயோன்
- தேவரடியாராக இராஜலட்சுமி
- பிராமண தேவரடியாராக வைதேகி அமர்நாத்
- தோட்டியாக சப்தசீலன்
- இந்து பூசாரியாக குரு சோமசுந்தரம்
- சந்திரகுமார்
- செம்மலர் அன்னம்
- பெருவீரர்கிள்ளி வேளிர் தலைவியாக சுபத்திரா இராபர்ட்
- சமர்
- விஜய் சேயோன்
# யாத்திசை

## தயாரிப்பு

இப்படத்தை கே. ஜே. கணேஷ் தயாரித்துள்ளார். *ஞானசெசெருக்கு படத்தை* இயக்கிய தரணி ராசேந்திரன் எழுதி இயக்கியுள்ளார். ஒளிப்பதிவை அகிலேஷ் காத்தமுத்துவும், படத்தொகுப்பை மகேந்திரன் கணேசனும் கையாண்டுள்ளார். படத்தின் டீசர் 13 ஏப்ரல் 2022 அன்று வெளியிடப்பட்டது படத்தின் முன்னோட்டம் 2023 ஏப்ரல் 5 அன்று வெளியிடப்பட்டது.
# யாத்திசை

## இசை

யாத்திசை திரைப்படத்திற்கு சக்கரவர்த்தி இசையமைத்துள்ளார்.
# யாத்திசை

## வெளியீடு

### திரையரங்குகளில்

திரைப்படம் 2023 ஏப்ரல் 21 அன்று வெளியிடப்பட்டது. இதன் திரையரங்குகளுக்கான உரிமையைச் சக்தி பிலிம் பாக்டரி நிறுவனமும், வெளிநாட்டு உரிமையை ஐங்கரன் இண்டர்நேசனலும் பெற்றுள்ளன.
# யாத்திசை

## வரவேற்பு

இந்து தமிழ் திசையின் ஒரு விமர்சகர் படத்தின் உரையாடலில் சங்கத் தமிழ்ச் சொற்களைப் பயன்படுத்தியிருப்பதை பாராட்டுகிறார். ஆனால், உரையாடலைப் புரிந்துகொள்வதில் எளிய பார்வையாளர்கள் அதிர்ச்சியும், ஏமாற்றமும் எதிர்கொள்வார்கள் என்கிறார். மேலும் போர்க்கள வன்முறைக் காட்சிகள் மிகுந்திருப்பதால், சிறார் மற்றும் பெண் பார்வையாளர்களுக்கு இப்படம் ஏற்றத் தெரிவல்ல என்கிறார். கலை இயக்கம், அக்கால மக்களின் ஆடை அணிகளன்களை காட்டியவிதம் போன்றவற்றை பாராட்டியுள்ளார்.  
ஆனந்த விகடனின் ஒரு விமர்சகர் படத்தில் புதுமுகங்கள் பலர் நடித்திருந்தாலும் அவர்களிடம் நடிப்பை நன்கு வாங்கி இருக்கிறார் இயக்குநர் என்கிறார். சக்கரவர்த்தியின் இசை போரின் பிரம்மாண்டத்தையும், வீரியத்தையும் சிறப்பாகக் கொண்டுவந்து சேர்கிறது. பாடல்கள் தனித்துவமாக இருந்தாலும், மனதில் நிற்கவில்லை என்கிறார். போரையும், பாலையையும் காட்சிப்படுத்திய ஒளிப்பதிவாளரை பாராட்டியுள்ளார். "கொற்றவை வழிபாடு, போருக்கான பலியீடுகள், பேரரசிற்கும் இனக்குழுவிற்குமான உறவு, பேரரசின் படைகளில் சிறிய இனக்குக்கள் ஆற்றும் பங்கு, தன்னைத்தானே பலிஇட்டுக் கொள்ளும் நவகண்டம் சாங்கியம், என இதுவரை காட்டப்படாத பழங்கால பழக்க வழக்கங்கள் அனைத்தையும் புனைவாக்கி விறுவிறுப்பான இரண்டாம் பாதியில் சேர்த்திருக்கிறார்கள்." என்கிறார்.
தி டைம்ஸ் ஆஃப் இந்தியாவின் லோகேசு பாலச்சந்திரன் படத்திற்கு 3/5 மதிப்பீட்டை அளித்து, "படம் தீவிரமானதும் ஈர்க்கக்கூடியதும் ஆகும்; இன்னும் கொஞ்சம் உணர்ச்சிகள் மற்றும் மோதல்கள் இந்தப் படத்தை வேறு நிலைக்கு உயர்த்தியிருக்கலாம். நடிகர்களின் நடிப்பைப் போலவே கதாபாத்திரங்களும் நன்கு வளர்ந்திருக்கின்றன." என்று எழுதினார்.
# ஜார்ஜ் ஈடன்

**ஜார்ஜ் ஈடன், ஆக்லாந்தின் முதல் ஏர்ல்** (*George Eden, 1st Earl of Auckland*, 25 ஆகத்து 1784&nbsp;– 1 சனவரி 1849) என்பவர் ஆங்கில விக் கட்சி அரசியல்வாதியும், காலனித்துவ நிர்வாகியும் ஆவார். இவர் 1836 மற்றும் 1842 க்கு இடையில் இந்தியத் தலைமை ஆளுநராக பணியாற்றினார். நியூசிலாந்தில் உள்ள ஆக்லாந்து நகரத்துடன் நார்த்லாந்து ஓக்லாந்து, வைகாடோ, பிளென்டி விரிகுடா, கிஸ்போர்ன் ஆகியவற்றின் தற்போதைய பகுதிகளை உள்ளடக்கிய ஆக்லாந்து மாகாணத்துக்கு இவரது பெயரிடப்பட்டது.  
ஆக்லாந்து பிரபு சீக்கியப் பேரரசின் மகாராஜா ரஞ்சித் சிங் மற்றும் ஆப்கானித்தானின் ஷா ஷுஜா ஆகியோருடன் 1838 சூனில் முத்தரப்பு ஒப்பந்தத்தில் கையெழுத்திட்டார்.
# ஜார்ஜ் ஈடன்

## பின்னணியும் கல்வியும்

இவர் வில்லியம் ஈடன், முதலாவது பரோன் ஆக்லாந்து மற்றும் சர் கில்பர்ட் எலியட்டின் மகள் எலினோர், 3 வது பரோனெட் இணையரின் இரண்டாவது மகனாக கெண்டின் பெக்கன்காமில் பிறந்தார். இவரது சகோதரி பயண எழுத்தாளர் எமிலி ஈடன் ஆவார். அவர் தன் சகோதரருடன் இந்தியாவுக்குச் சென்று அங்கு தனது அனுபவங்கள் குறித்து எழுதினார். இவர் ஏடன் மற்றும் கிறிஸ்ட் சர்ச், ஆக்ஸ்போர்டில் கல்வி பயின்றார், மேலும் 1809 இல் சட்டம் பயின்றார் . 1810 இல் இவரது அண்ணன் வில்லியம் ஈடன் தேம்சில் மூழ்கி இறந்த பிறகு இவர் பேரோனியின் அரசியல் வாரிசாகத் தெரிந்தெடுக்கபட்டார்.
# ஜார்ஜ் ஈடன்

## அரசியல் வாழ்க்கை, 1810-1836

1810 ஆம் ஆண்டில் ஆக்லாந்து உட்ஸ்டாக் தொகுதியில் இருந்து பாராளுமன்றத்திற்குத் தேர்ந்தெடுக்கபட்டார் (அவரது அண்ணன் வில்லியமுக்குப் பிறகு). இவர் 1812 வரையிலும், மீண்டும் 1813 மற்றும் 1814 இக்கு இடையிலும் அந்த பதவியை வகித்தார். கடைசி ஆண்டில் இவர் தன் தந்தைக்குப் பிறகு பேரோனியில் பதவியேற்றார். மேலும் சீர்திருத்தக் கட்சியை ஆதரித்து பிரபுக்கள் அவையில் உறுப்பினராக அமர்ந்தார். 1830 ஆம் ஆண்டில் இவர் வர்த்தக வாரியத்தின் தலைவரானார் மேலும் பிரபுக்கள் அவையின்துணை சபாநாயகர்களில் ஒருவராக பணியாற்றினார்.  
இவர் கிரேவின் கீழ் அட்மிரால்டியின் முதல் பிரபுவாக இருந்தார். பின்னர் 1834 இல் மெல்போர்ன் பிரபுவாகவும் 1835 இல் மீண்டும் மெல்போர்னின் பிரபுவாகவும் பதவி வகித்தார். கிழக்கிந்தியத் தீவுகளுக்குப் பயணம் செய்ய வில்லியம் ஆப்சனுக்கு இவர் உதவி செய்தார். ஆப்சன் 1840 இல் நியூசிலாந்தின் ஆக்லாந்தின் புதிய நகரத்திற்கு இவரின் பெயரிட்டு தன் நன்றிக் கடனை வெளிப்படுத்தினார். ஆக்லாந்தில் உள்ள மவுண்ட் ஈடன், ஈடன் நகரம், நியூ சவுத் வேல்ஸ் மற்றும் ஆக்லாந்து கவுண்டி, நியூ சவுத் வேல்ஸ் ஆகியவையும் இவரின் பெயரால் அழைக்கபடுகிறது.
# ஜார்ஜ் ஈடன்

## இந்தியாவின் தலைமை ஆளுநர், 1836–1842

1836 ஆம் ஆண்டு ஆக்லாந்து பிரபு இந்தியத் தலைமை ஆளுநராக நியமிக்கப்பட்டார். இவரது தனிச் செயலாளராக இருந்தவர் ஜான் ரசல் கொல்வின், வடமேற்கு மாகாணங்களின் துணைநிலை ஆளுநராக உயர்ந்து, அவரது மகனுக்கு ஆக்லாந்து கொல்வின் என்று பெயரிட்டார். சட்டமன்ற உறுப்பினராக, இவர் குறிப்பாக பூர்வீக பள்ளிகளை மேம்படுத்துவதற்கும், இந்தியாவின் வணிகத் துறையின் விரிவாக்கத்திற்கும் தன்னை அர்ப்பணித்தார்.  
ஆனால் 1838 இல் ஆப்கானித்தானில் ஏற்பட்ட சிக்கல்கள் இந்த பணிகளுக்கு இடையூறாக வந்துசேர்ந்தன. உருசியாவும் பாரசீகமும் ஆப்கானித்தானத்தில் காலூன்ற முயல்வதாகக் கருதி, ஆக்லந்து பிரபு ஆப்கானித்தானத்தில் தலையிடத் தொடங்கினார். மேலும் 1838 ஆம் ஆண்டு அக்டோபர் முதல் நாள் சிம்லாவில் சிம்லா அறிக்கையை வெளியிட்டார். அப்போது ஆப்கானிய மன்னராக இருந்த டாஸ்ட் முகம்மது ஆங்கிலேயர்களுக்கு இணங்கிவராததால் ஆப்கானிஸ்தானத்தின்மீது படையெடுக்க ஆக்லந்து தீர்மானித்தார். தோஸ்த்து முகம்மது ஓடி விட்டாராயினும், ஆப்கானித்தான் போர்த்தொடர் இறுதியில் பேரழிவில் முடிந்தது. இதனால் இந்தியாவின் தலைமை ஆளுநர் பதவியை எல்லன்பரோ பிரபுவிடம் ஒப்படைத்துவிட்டு அடுத்த ஆண்டு இங்கிலாந்து திரும்பினார்.
# ஜார்ஜ் ஈடன்

## அரசியல் வாழ்க்கை, 1842-1849

1846 ஆம் ஆண்டில் இவர் மீண்டும் அட்மிரால்டியின் முதல் பிரபு ஆனார். இந்த முறை லார்ட் ஜான் ரஸ்ஸல் கீழ் பணியாற்றினார். இவர் இறக்கும்வரை அதாவது மூன்று ஆண்டுகள் இந்தப் பதவியில் இருந்தார்.
# ஜார்ஜ் ஈடன்

## தனிப்பட்ட வாழ்க்கை

ஆக்லாந்து பிரபு 1849 புத்தாண்டு நாளன்று இறந்தார். இவர் இறந்தபோது வயது 64. ஆக்லாந்து பிரபு திருமணமாகாதவர். இவருக்குப் பிறகு இவரது தம்பி ராபர்ட் பேரோனியில் அரசியல் வாரிசாக வந்தார்.  
அண்மையில் வெளியிடப்பட்ட (2013) வரலாற்றில், ஆக்லாந்து பிரபு தோற்றத்தில் அவர் தனது வயதை விட மெலிந்து இளமையாக இருந்தார். அட்மிரால்டியின் மரியாதைக்குரிய முதல் பிரபுவான, ஆக்லாந்து பிரபு திறமையான ஊழியர்களை பெரிதும் நம்பியிருந்தார். ஆனால் அவரது உறுதியற்ற ஆளுமை மற்றும் இந்திய வரலாறு மற்றும் பண்பாட்டின் மீதான அக்கறையின்மை ஆகியவை அவர் கவர்னர் ஜெனரலாக இருந்த காலத்தில் பேரழிவுகரமான முடிவுகளை எடுக்க வழிவகுத்தது.
# ஆடுஜீவிதம் (திரைப்படம்)

***ஆடுஜீவிதம்*** ( *Aadujeevitham* ), ***தி கோட் லைஃப்*** என்பது 2024 இல் வெளிவந்த இந்திய மலையாளத் திரைப்படம் ஆகும். மலையாளத் திரைப்பட இயக்குநர் பிளெஸ்ஸி திரைக்கதை எழுதியதுடன், இணைந்து தயாரித்துள்ளார். இத்திரைப்படம் இந்தியா மற்றும் அமெரிக்காவில் உள்ள நிறுவனங்களுக்கிடையேயான ஒரு பன்னாட்டுக் கூட்டுத் தயாரிப்பாகும். மேலும் அரபு, மலையாளம் ஆகிய இரு மொழிகளிலும் உரையாடல்களைக் கொண்டுள்ளது. இது 2008 ஆம் ஆண்டு ஆடு ஜீவிதம் என்ற இதே பெயரில் எழுத்தாளார் பென்யாமின் எழுதிய மலையாளப் புதினத்தின் தழுவலாகும். இது உண்மைக் கதையை அடிப்படையாகக் கொண்டது. இப்படத்தில் பிரித்விராஜ் சுகுமாரன் முக்கியப் பாத்திரத்தில் நடித்துள்ளார். இது சவூதி அரேபியாவில் தனது விருப்பத்திற்கு மாறாக ஆடு மேய்க்கும் வேலையில் அமர்த்தப்பட்ட ஒரு புலம்பெயர்ந்த மலையாளத் தொழிலாளியைப் பற்றிய கதையாகும்.  
2008 ஆம் ஆண்டு *ஆடுஜீவிதம்* புத்தகத்தைப் படித்ததிலிருந்து அக்கதையை படமாக்க பிளெஸ்ஸி விரும்பினார். அதே ஆண்டில் பிரித்விராஜ் நடிக்க ஒப்பந்தம் செய்யப்பட்டார். ஆனால் செலவுக் கட்டுப்பாடுகள் காரணமாக எந்த முன்னேற்றமும் ஏற்படவில்லை. சில ஆண்டுகளுக்குப் பிறகு படம் இறுதியாக 2015 இல் இயக்கப்பட்டது. *ஜிம்மி ஜீன்-லூயிஸ்*, *ஸ்டீவன் ஆடம்ஸ்* ஆகியோரும் பிளெஸ்ஸியுடன் தயாரிப்பாளராக இணைந்தனர். படத்தின் அசல் இசை மற்றும் பாடல்களுக்கு ஏ. ஆர். ரகுமான் இசையமைத்துள்ளார்.  
முதன்மை படப்பிடிப்புப் பணி மார்ச் 2018 மற்றும் சூலை 2022 க்கு இடையில் வாடி ரம், ஜோர்தான் மற்றும் அல்சீரியாவின் சகாரா பாலைவனங்களிலும், சில காட்சிகள் இந்தியாவின் கேரளத்திலும் படமாக்கப்பட்டது. கோவிட்-19 பெருந்தொற்று காரணமாக படக்குழுவினர் 70 நாட்கள் ஜோர்தானில் சிக்கித் தவித்தனர். படத்தின் முதன்மை புகைப்படம் 14 ஜூலை 2022 அன்று நிறைவடைந்தது.  
முப்பரிமாண திரைப்படமாக எடுக்கப்படும் *ஆடுஜீவிதம்*, 2023 கான் திரைப்பட விழாவில் திரையிடத் திட்டமிட்டுள்ளது. மேலும் 2023 ஆம் ஆண்டின் பிற்பகுதியில் உலகம் முழுவதும் திரையரங்குகளிலும் வெளியிட திட்டமிடப்பட்டுள்ளது.
# ஆடுஜீவிதம் (திரைப்படம்)

## நடிகர்கள்

- நஜீப்பாக பிரித்விராஜ் சுகுமாரன்
- இப்ராஹிம் காதிரியாக ஜிம்மி ஜீன்-லூயிஸ்
- நஜீப்பின் மனைவி சைனுவாக அமலா பால்
- தாலிப் அல் பலுஷி
- ரிக் அபி
# மேரி மெக்லியோட் பெத்யூன்

**மேரி ஜேன் மெக்லியோட் பெத்யூன்** (*Mary McLeod Bethune* ; ஜூலை 10, 1875 - மே 18, 1955 ) என்கிற **மெக்லியோட்** ஒரு அமெரிக்க கல்வியாளரும், பரோபகாரரும், மனிதாபிமானியும், பெண்ணியவாதியும், குடிசார் மற்றும் அரசியல் உரிமைகள் ஆர்வலரும் ஆவார். பெத்யூன் 1935 இல் தேசிய நீக்ரோ பெண்கள் அமைப்பை நிறுவினார். அமைப்பின் முதன்மை இதழான *ஆப்ராமெரிக்கன் வுமன்ஸ் ஜர்னல்* என்ற இதழையும் வெளியிட்டார். மேலும் வண்ண பெண்களுக்கான தேசிய சங்கம், தேசிய இளைஞர் நிர்வாகத்தின் நீக்ரோ பிரிவு உட்பட எண்ணற்ற ஆப்பிரிக்க அமெரிக்க பெண்கள் அமைப்புகளுக்கு தலைமை தாங்கினார். .
# மேரி மெக்லியோட் பெத்யூன்

## பணிகள்

32வது ஐக்கிய அமெரிக்கக் குடியரசுத் தலைவரான பிராங்க்ளின் ரூசவெல்ட்டின் தேசிய ஆலோசகராகவும் நியமிக்கப்பட்டார். அவருடன் இணைந்து கருப்பு அமைச்சரவை என்றும் அழைக்கப்படும் நிறவெறி விவகாரங்களுக்கான ஒரு அமைப்பை உருவாக்கினார். புளோரிடாவின் டெய்டோனா கடற்கரை கடற்கரையில் ஆப்பிரிக்க அமெரிக்க மாணவர்களுக்காக ஒரு தனியார் பள்ளியைத் தொடங்குவதில் இவர் நன்கு அறியப்பட்டவர். இது பின்னர் பெத்யூன்-குக்மேன் பல்கலைக்கழகமாக வளர்ச்சியடைந்தது.  
ஐக்கிய நாடுகளின் சாசனத்தை உருவாக்கிய அமெரிக்க தூதுக்குழுவில் அதிகாரப்பூர்வமாக ஒரு பகுதியாக இருந்த ஒரே ஆப்பிரிக்க அமெரிக்க பெண்மணியாவார், மேலும் ஆலிஸ் த்ரோக்மார்டன் மெக்லீன் நிறுவிய அமெரிக்க மகளிர் தன்னார்வ சேவைகளுக்கு தலைமைப் பதவியை வகித்தார்.  
இவரது வாழ்நாள் செயல்பாட்டிற்காக, ஜூலை 1949 இல் *எபோனி* என்ற இதழால் "நீக்ரோ அமெரிக்காவின் முதல் பெண்மணி" என்று குறிப்பிடப்பட்டார். மேலும் கருப்பு அச்சகத்தால் "பெண் புக்கர் டி. வாஷிங்டன் " என்று அறியப்பட்டார். ஆப்பிரிக்க அமெரிக்கர்களுக்கு சிறந்த வாழ்க்கையை மேம்படுத்துவதற்கான இவரது அர்ப்பணிப்பின் காரணமாக இவர் "போராட்டத்தின் முதல் பெண்மணி" என்று அழைக்கப்பட்டார்.  
நலன் மற்றும் பிற தேவைகளை ஆதரிக்கும் வலுவான குடிமை அமைப்புகளான பெண்கள் சங்கங்களிலும் மேரி ஜேன் செயலில் இருந்தார். மேலும் அதன் தேசியத் தலைவருமானார். 1924 முதல் 1928 வரை *நேஷனல் நோட்ஸ்*, 1937 முதல் 1938 வரை *பிட்ஸ்பர்க் கூரியர்*, 1940 முதல் 1949 வரை ஆ*ப்ராமெரிக்கன் வுமன்ஸ் ஜர்னல்*, மற்றும் 1948 முதல் 1955 வரை *சிகாகோ டிஃபென்டர்* போன்றவற்றில் பிரசுரமாக எழுதினார். 1932 இல் பிராங்க்ளின் ரூசவெல்ட்டிற்கான குடியரசுத் தலைவர் தேர்தல் பிரச்சாரத்தில் பணிபுரிந்த பிறகு, அவரது "கருப்பு அமைச்சரவை" உறுப்பினராக பெத்யூன் அழைக்கப்பட்டார். ஆப்பிரிக்க அமெரிக்கர்களின் கவலைகள் குறித்து ரூசவெல்ட்டிற்கு இவர் அறிவுரை வழங்கினார். மேலும், உள்நாட்டுப் போருக்குப் பின்னர் வரலாற்று ரீதியாக குடியரசுக் கட்சி வாக்காளர்களாக இருந்த கறுப்பர்களுடன் ரூசவெல்ட்டின் செய்தி மற்றும் சாதனைகளைப் பகிர்ந்து கொள்ள உதவினார். அந்த நேரத்தில், நூற்றாண்டின் தொடக்கத்தில் இருந்து தெற்கில் கறுப்பர்கள் பெருமளவில் உரிமை மறுக்கப்பட்டனர். எனவே இவர் வடக்கு முழுவதும் உள்ள கறுப்பின வாக்காளர்களிடம் பேசினார். இவரது மரணத்திற்குப் பிறகு, கட்டுரையாளர் லூயிஸ் இ. மார்ட்டின் இவ்வாறு கூறினார்; "பெத்யூன் ஒரு மாத்திரையைப் போல நம்பிக்கையையும் நம்பிக்கையையும் கொடுத்தார். மேலும் அவர் ஒருவிதமான மருத்துவர்."
# மேரி மெக்லியோட் பெத்யூன்

## சொந்த வாழ்க்கை

அடிமைகளாக இருந்த பெற்றோருக்கு தென் கரோலினாவின் மேஸ்வில்லில் பிறந்த இவர், ஐந்து வயதில் தனது குடும்பத்துடன் வயல்களில் வேலை செய்யத் தொடங்கினார். ஆனாலும் கல்வியறிவு பெறுவதில் ஆரம்பத்திலேயே ஆர்வம் காட்டினார். ஆப்பிரிக்காவில் ஒரு மறைப்பணியாளராக வேண்டும் என்ற நம்பிக்கையில் மேரி ஜேன் பயனாளிகளின் உதவியுடன் கல்லூரியில் பயின்றார். இவர் புளோரிடாவின் டேடோனா கடற்கரையில் ஆப்பிரிக்க அமெரிக்க பெண்களுக்காக ஒரு பள்ளியைத் தொடங்கினார். இது பின்னர் ஆப்பிரிக்க அமெரிக்க சிறுவர்களுக்கான தனியார் நிறுவனத்துடன் இணைக்கப்பட்டது. மேலும், பெத்யூன்-குக்மேன் பள்ளி என்று அறியப்பட்டது. பள்ளியை உயர் தரத்தை பராமரித்து, கல்வியறிவு பெற்ற ஆப்பிரிக்க அமெரிக்கர்கள் என்ன செய்ய முடியும் என்பதை நிரூபிக்க சுற்றுலா பயணிகள் மற்றும் நன்கொடையாளர்களுடன் சேர்ந்து பள்ளியை மேம்படுத்தினார். 1923 முதல் 1942 வரை மற்றும் 1946 முதல் 1947 வரை கல்லூரியின் தலைவராக இருந்தார். அந்த நேரத்தில் கல்லூரித் தலைவராகப் பணியாற்றிய உலகின் சில பெண்களில் இவரும் ஒருவர்.
# மேரி மெக்லியோட் பெத்யூன்

## திருமணமும் குடும்பமும்

மெக்லியோட் 1898 இல் ஆல்பர்டஸ் பெத்யூன் என்பவரை மணந்தார். இவர்கள் ஜார்ஜியாவின் சவன்னாவுக்கு குடிபெயர்ந்தனர். அங்கு இவர் தனது கணவர் புளோரிடாவுக்குச் செல்லும் வரை சமூகப் பணிகளைச் செய்தார். இவர்களுக்கு ஆல்பர்ட் மெக்லியோட் பெத்யூன் என்ற மகன் பிறந்தார். புராட்டஸ்டன்ட் தேவாலயத்திற்குச் சொந்தமான பள்ளியை நடத்துவதற்காக இவர்கள் புளோரிடாவின் பாலட்காவுக்கு 1899 இல் இவர்கள் புளோரிடாவின் பாலட்காவுக்கு இடம்பெயர்ந்தனர். இவர் பள்ளியை நடத்தி, கைதிகளை அணுகத் தொடங்கினார். இவரது கணவர் 1907 இல் குடும்பத்தை விட்டு வெளியேறினார். அவர் ஒருபோதும் விவாகரத்து பெறவில்லை. ஆனால் தென் கரோலினாவுக்கு இடம்பெயர்ந்தார். அவர் 1918 இல் காசநோயால் இறந்தார்.
# மேரி மெக்லியோட் பெத்யூன்

## கௌரவம்

டெய்டோனா கடற்கரியிலுள்ள இவரது வீட்டை தேசிய வரலாற்று அடையாளமாக அரசு நியமித்தது. வாசிங்டன், டி. சி.யிலுள்ள இவரது வீடு ஒரு தேசிய வரலாற்று தளமாகவும்,, லிங்கன் பூங்காவில் இவரது நினைவுச் சிற்பத்தை நிறுவுதல் ஆகியவையும் இதில் அடங்கும் 1974 இல் திறக்கப்பட்ட 17 அடி வெண்கலச் சிலை, “வாஷிங்டன், டி. சி. யிலுள்ள பொதுப் பூங்காவில் ஒரு ஆப்பிரிக்க அமெரிக்கரையும் ஒரு பெண்ணையும் கௌரவிக்கும் முதல் நினைவுச்சின்னமாகும்.” புளோரிடாவின் சட்டமன்றம் 2018 இல் தேசிய சிலை மண்டப சேகரிப்பில் உள்ள புளோரிடாவின் இரண்டு சிலைகளில் ஒன்றின் பொருளாக இவரை நியமித்தது.  
பெத்தூன் ஒரு " கருங்காலி " நிறத்தைக் கொண்டிருந்தார். ஆப்பிரிக்க அமெரிக்கர்களுக்கு நிதானத்தைப் போதித்தார், பொதுவில் போதையில் இருந்த கறுப்பர்களைத் தண்டித்தார். டெய்டோனாவில் உள்ள பள்ளி மற்றும் மாணவர்களே தனது முதல் குடும்பம் என்றும், தனது மகன் மற்றும் குடும்பம் இரண்டாவதாகவே இருப்பதகவும் ஒன்றுக்கு மேற்பட்ட முறை கூறியுள்ளார். இவரது மாணவர்கள் அடிக்கடி இவரை "மம்மா பெத்யூன்" என்று அழைத்தனர்.
# மலேசிய அமைச்சரவையில் இந்திய இனத்தவர்கள்

**மலேசிய அமைச்சரவையில் இந்திய இனத்தவர்கள்** (ஆங்கிலம்: *Ethnic Indians in the Cabinet of Malaysia*; மலாய்: *Etnik India dalam Kabinet Malaysia*) என்பது 1955-ஆம் ஆண்டில் இருந்து 2023-ஆம் ஆண்டு வரை மலேசிய அமைச்சரவைகளில் பணிபுரிந்த இந்திய வம்சாவளியைச் சேர்ந்த அமைச்சர்கள்; துணை அமைச்சர்களைக் குறிப்பிடுவதாகும்.  
மலாயா விடுதலை அடைவதற்கு முன்பு இருந்தே மலேசிய இந்தியர்கள், கடந்த 68 ஆண்டுகளாக மலேசிய அமைச்சரவையில் பணியாற்றியுள்ளனர். இது வரையிலும் 11 முழு அமைச்சர்கள்; 22 துணை அமைச்சர்கள் சேவை செய்து உள்ளனர்.
# மலேசிய அமைச்சரவையில் இந்திய இனத்தவர்கள்

## பொது

மலேசிய அமைச்சரவையில் நீண்ட காலம் பதவி வகித்தவர்களில் துன் சாமிவேலு (*Tun Samy Vellu*) அவர்களும் ஒருவர். அவர் 1979 முதல் 2008 வரை மலேசிய பொதுப் பணி மற்றும் பயன்பாட்டு அமைச்சராக பதவி வகித்தார். அவர் அமைச்சரவையில் இருந்து விலகியதைத் தொடர்ந்து, இந்தியா மற்றும் தெற்காசியாவிற்கான உள்கட்டமைப்புக்கான சிறப்புத் தூதராக நியமிக்கப்பட்டார்.  
மலேசிய அமைச்சரவையில் இந்திய இனத்தைச் சார்ந்தவர்களில் கோவிந்த் சிங் தியோ (*Gobind Singh Deo*) என்பவர் மலேசியாவின் முதல் சீக்கிய அமைச்சர் ஆவார்.
# மலேசிய அமைச்சரவையில் இந்திய இனத்தவர்கள்

## அமைச்சர்கள் பட்டியல்

மலேசிய அமைச்சரவையில் அமைச்சர்களாகப் பணியாற்றிய இந்திய இனத்தவர்களின் முழுப் பட்டியலில் கடந்த காலத்தில் பணியாற்றியவர்கள்; மற்றும் தற்போது தொடர்ந்து பணியாற்றி வரும் இந்திய இனத்தவர் அடங்குவர்.  
| கிந்தா உத்தாரா |  |  |  |  |  |
| --- | --- | --- | --- | --- | --- |
| ரகுமான் I அமைச்சரவை | சுகாதார அமைச்சர் | 1957 | 1959 |  |  |
| ரகுமான் II அமைச்சரவை | பொதுப் பணி அமைச்சர் | 1959 | 1964 | சுங்கை சிப்புட் |  |
| ரகுமான் III அமைச்சரவை | 1964 | 1969 |  |  |  |
| ரகுமான் IV அமைச்சரவை | 1969 | 1969 |  |  |  |
| ரசாக் I அமைச்சரவை | மலேசிய ஒற்றுமைத்துறை அமைச்சு | 1974 |  |  |  |
| **வி. மாணிக்கவாசகம்** | ரகுமான் III அமைச்சரவை | பொதுப் பணி அமைச்சர் | 1964 | 1969 | கிள்ளான் |
| ரகுமான் IV அமைச்சரவை | போக்குவரத்து அமைச்சர் | 1969 |  |  |  |
| ரசாக் I அமைச்சரவை | மனிதவள அமைச்சர் | 1970 | 1974 |  |  |
| ரசாக் II அமைச்சரவை | தொடர்புதுறை அமைச்சர் | 1974 | 1976 | கிள்ளான் துறைமுகம் |  |
| உசேன் I அமைச்சரவை | 1976 | 1978 |  |  |  |
| உசேன் II அமைச்சரவை | போக்குவரத்து அமைச்சர் | 1978 |  |  |  |
| **சாமிவேலு** | உசேன் II அமைச்சரவை | பொதுப் பணி அமைச்சர் | 1981 | சுங்கை சிப்புட் |  |
| மகாதீர் I அமைச்சரவை | 1981 | 1982 |  |  |  |
| மகாதீர் II அமைச்சரவை | 1982 |  |  |  |  |
| பொதுப் பணி அமைச்சர் | 1986 |  |  |  |  |
| மகாதீர் III அமைச்சரவை | 1986 | 1989 |  |  |  |
| அறிவியல், தொழில்நுட்பம் மற்றும் புத்தாக்க அமைச்சர் | 1989 | 1990 |  |  |  |
| மகாதீர் IV அமைச்சரவை | 1990 | 1995 |  |  |  |
| மகாதீர் V அமைச்சரவை | பொதுப் பணி அமைச்சர் | 1995 | 1999 |  |  |
| மகாதீர் VI அமைச்சரவை | 1999 | 2003 |  |  |  |
| அப்துல்லா I அமைச்சரவை | 2003 | 2004 |  |  |  |
| அப்துல்லா II அமைச்சரவை | 2004 | 2008 |  |  |  |
| **ச. சுப்பிரமணியம்** | அப்துல்லா III அமைச்சரவை | மனிதவள அமைச்சர் | 2008 | 2009 | சிகாமட் |
| நஜீப் I | 2009 | 2013 |  |  |  |
| நஜீப் II அமைச்சரவை | சுகாதார அமைச்சர் | 2013 | 2018 |  |  |
| **கோவிந்தசாமி பழனிவேல்** | நஜீப் I அமைச்சரவை | பிரதமர் துறை அமைச்சர் | 2011 | 2013 | செனட்டர் |
| நஜீப் II அமைச்சரவை | இயற்கை வளங்கள், சுற்றுச்சூழல் துறை அமைச்சர் | 2013 | 2015 |  |  |
| **கோவிந்த் சிங் தியோ** | மகாதீர் VII அமைச்சரவை | தொடர்பு மற்றும் இலக்கியவியல் துறை அமைச்சர் | 2018 | 2020 | பூச்சோங் |
# ம. நாராயணன்

**ம. நாராயணன்** (*Ma Narayanan*) இந்தியாவின் தமிழ்நாட்டிலுள்ள வேலூர் மாவட்டத்தைச் சேர்ந்த ஒரு கவிஞரும் கட்டுரையாளரும் ஆவார். பொதுவாக இவர் கவிஞர் வேலூர் ம. நாராயணன் என்ற பெயரால் அறியப்படுகிறார். தமிழ்ச் செம்மல் விருது, மு.வ. நினைவு விருது உள்ளிட்ட பல்வேறு விருதுகளை பெற்று வேலூரில் தொடர்ந்து தமிழ்ப்பணி ஆற்றி வருகிறார். தொலைக்காட்சி, வானொலி போன்ற ஊடக நிகழ்ச்சிகளிலும் பங்கேற்று வருகிறார்.
# ம. நாராயணன்

## வாழ்க்கைக் குறிப்பு

எம்.கே மதுரை, ம. வள்ளியம்மாள் தம்பதியருக்கு மகனாக 1950 ஆம் ஆண்டு சனவரி மாதம் முதல் தேதியன்று நாரயணன் பிறந்தார். அண்ணன் ஒருவரும், தம்பி ஒருவரும், தங்கை ஒருவரும் இவருடன் பிறந்தவர்களாவர்.
முதல் வகுப்பு தொடங்கி இயற்பியல் இளநிலை பட்டப்படிப்பு வரை வேலூரில் இருந்த சர்க்கார் மண்டி ஆரம்பப் பள்ளி, கோடையிடி ஏ குப்புசாமி முதலியார் உயர்நிலைப் பள்ளி, ஊரிசு கல்லூரி ஆகிய பள்ளிகளில் கல்வி கற்றார். ஆரம்பப் பள்ளியில் சான் இயேசு பாதம், உயர்நிலைப் பள்ளியில் புலவர் கே.குப்புசாமி பிள்ளை, ஊரிசு கல்லூரியில் பேராசிரியர் ம.வி சுதாகர் போன்ற நல்லாசிரியர்கள் நாராயணனுக்கு இலக்கியத்தை அறிமுகம் செய்து வைத்தனர். 1970- ஆம் ஆண்டு சென்னை பச்சையப்பன் கல்லூரியில் சேர்ந்து முதுநிலைத் தமிழ் படித்தார். அங்கு மு. வரதராசனார், க. ப. அறவாணன் போன்ற தமிழறிஞர்களிடம் கல்வி கற்கும் வாய்ப்பைப் பெற்றார்.
# ம. நாராயணன்

## தொழில்

தமிழில் முதுகலைப் பட்டம் பெற்றதும் இவர் சென்னை கௌரிவாக்கத்திலுள்ள் எசு ஐ வி இ டி கல்லூரியில் ஓராண்டு தமிழ்த் துறையில் பணியாற்றினார். இங்கு புகழ்பெற்ற திரைக் கவிஞர் உளுந்தூர்ப்பேட்டை சண்முகம் தமிழ்த் துறைத் தலைவராக இருந்தார். 1973 ஆம் ஆண்டு முதல் 2007 ஆம் ஆண்டு வரை வேலூர் பாரத மாநில வங்கியில் எழுத்தராகப் பணியாற்றினார். நான்கு ஆண்டுகளுக்கு முன்னரே வங்கிப் பணியிலிருந்து விருப்ப ஓய்வு பெற்றார். பாரத மாநில வங்கி எழுத்தர்களில் முதன் முதலாக முனைவர் பட்டம் பெற்றவர் என்ற சிறப்பும் இவருக்கு உண்டு. பெரியாரும் மனிதநேயமும் என்ற தலைப்பில் இவர் முனைவர் பட்டம் பெற்றார் என்பது கூடுதல் சிறப்பாகும்.
# ம. நாராயணன்

## தமிழ்ப் பணி

வேலூர் இலக்கிய அன்பர்கள் வட்டம் எனும் ஓர் இலக்கிய அமைப்பைத் தொடங்கி தமிழ் ஆர்வலர்கள் துணையுடன் சிறப்புற நடத்தினார். ஒவ்வொரு பொங்கல் நாளன்றும் சிறந்த தமிழ் அறிஞர்களை வேலூருக்கு அழைத்து நிகழ்ச்சிகள் நடத்தினார். கி. அ. பெ. விசுவநாதம், சுரதா, அப்துல் ரகுமான், சிலம்பொலியார் போன்ற அறிஞர்கள் இப்பட்டியலில் இடம்பெற்ற அறிஞர்களாவர்.  
1983- ஆம் ஆண்டு கவிஞர் சுரதா அவர்கள் நல்கிய ஊக்கத்தால் நிலா முற்றம் எனும் கவிதை நூல் வெளியீட்டில் தொடங்கிய இவரது படைப்பு பயணம் 2016- ஆம் ஆண்டில் வெளியான இளந்தமிழா இதோ உன் சொத்து என்ற நூல் வரை 52 நூல்கள் என்ற எண்ணிக்கையை எட்டியுள்ளது. இவர்தம் நூல்களை ஆய்வு செய்து ஐந்து மாணவர்கள் ஆய்வியல் நிறைஞர் பட்டமும், ஒருவர் முனைவர் பட்டமும் பெற்றுள்ளனர்.
# ம. நாராயணன்

## விருதுகள்

- தமிழக அரசு 2021 ஆம் ஆண்டிற்கான தமிழ்ச் செம்மல் விருதை இவருக்கு வழங்கி சிறப்பித்தது.
- மு.வ. அறக்கட்டளை சார்பில் ஆண்டுதோறும் வழங்கப்படும் மு.வ. நினைவு விருது 2018 ஆம் ஆண்டு சூலை மாதம் நாராயணனுக்கு வழங்கப்பட்டது.  
இவற்றைத் தவிர அறவாணர் சாதனை விருதாக பத்தாயிரம் ரூபாய் பரிசும், 2017 ஆம் ஆண்டில் சிங்கப்பூர் முஸ்தபா தமிழ் அறக்கட்டளை விருதாக ரூபாய் ஒரு லட்சம் பரிசும் வேலூர் ம. நாராயணனுக்கு வழங்கப்பட்டுள்ளது.
# பாரதிய கிரந்தி தளம்

**பாரதிய கிரந்தி தளம்** (பா. கி. த.) என்பது இந்தியாவில் உத்தரப் பிரதேச முதல்வர் சரண் சிங்கால் உருவாக்கப்பட்ட ஒரு அரசியல் கட்சியாகும். அக்டோபர் 1967 இல் லக்னோவில் நடந்த கூட்டத்தில் கட்சி நிறுவப்பட்டது. 1977 பொதுத் தேர்தலுக்குப் பிறகு, பாரதிய கிரந்தி தளத்தின் பின் வந்த கட்சியான பாரதிய லோக் தளம் ஜனதா கட்சியில் இணைக்கப்பட்டது.  
1967 ஆம் ஆண்டு ஏப்ரல் 9 ஆம் தேதி ஹுமாயூன் கபீர் அனைத்து காங்கிரஸ் அல்லாத முதலமைச்சர்கள் மற்றும் பிற முக்கிய தலைவர்களின் கூட்டத்தை தில்லியில் ஏற்பாடு செய்தபோது பா. கி. த. உருவாவதற்கான விதைகள் விதைக்கப்பட்டன. நவம்பர் 1967 இல் பா. கி. த. வின் இந்தூர் அமர்வில், கட்சியின் முதல் தலைவராக மகாமாயா பிரசாத் சின்கா தேர்ந்தெடுக்கப்பட்டார்.
# பாரதிய கிரந்தி தளம்

## மேலும் பார்க்கவும்

- இந்திய தேசிய காங்கிரசிலிருந்து பிரிந்த கட்சிகள்
# புள்ளியியலில் பன்னாட்டுப் பரிசு

**புள்ளியியலில் பன்னாட்டுப் பரிசு** (*International Prize in Statistics*) "புள்ளியியலைப் பயன்படுத்தி அறிவியல், தொழில்நுட்பம் மற்றும் மனித நலனை முன்னேற்றுவதற்கான முக்கிய சாதனைகளுக்காக" இரண்டு ஆண்டுகளுக்கு ஒரு முறை ஒரு தனிநபர் அல்லது குழுவிற்கு வழங்கப்படுகிறது.  
இந்தப் பரிசு நோபல் பரிசுகள், ஏபெல் பரிசு, பீல்ட்ஸ் பதக்கம், தூரிங்கு விருது போன்ற விருதுகள் மாதிரியாக வடிவமைக்கப்பட்டு, $80,000 பணப் பரிசும் வழங்கப்படுகிறது. உலக புள்ளியியல் பேராயத்தின் போது விருது வழங்கும் விழா நடைபெறுகிறது.
# புள்ளியியலில் பன்னாட்டுப் பரிசு

## விருது பெற்றவர்கள்

| ஆண்டு | விருதாளர்(கள்) | குடியுரிமை | கல்வி நிலையங்கள் | மேற்கோள்கள் |
| --- | --- | --- | --- | --- |
# புள்ளியியலில் பன்னாட்டுப் பரிசு

## விதிகள்

இப்பரிசு ஒரு ஒற்றைப் பணி அல்லது பணி அமைப்பை அங்கீகரிக்கிறது, இது ஏனைய துறைகளில் தாக்கத்தை ஏற்படுத்திய அல்லது உலகில் நடைமுறை விளைவை ஏற்படுத்திய சக்திவாய்ந்த மற்றும் மூலப் பணியை அங்கீகரிக்கிறது. பரிசு வழங்கப்படும் போது பெறுபவர் உயிருடன் இருக்க வேண்டும்.
# புள்ளியியலில் பன்னாட்டுப் பரிசு

## அமைப்பு

புள்ளியியல் அறக்கட்டளையின் பன்னாட்டுப் பரிசு, பின்வரும் முக்கிய கற்றறிந்த சமூகங்களின் பிரதிநிதிகளை உள்ளடக்கியுள்ளது:  
- அமெரிக்கப் புள்ளியியல் கழகம்
- பன்னாட்டு பயோமெட்ரிக் அவை
- கணித புள்ளியியல் நிறுவனம்
- பன்னாட்டுப் புள்ளியியல் நிறுவனம்
- அரசப் புள்ளியியல் அவை
# க. வெங்கடேசு

**க. வெங்கடேசு** (*K. Venkatesh*) என்பவர் இந்திய அரசியல்வாதியும் கருநாடக சட்டமன்ற மேனாள் உறுப்பினரும் ஆவார். கித்தூர் பெரியபட்னத்தினைச் சேர்ந்தவர். இவர்கர்நாடகாவில் உள்ள கர்நாடக சட்டமன்றத்தின் பெரியபட்டனம் சட்டமன்றத் தொகுதியில் இந்தியத் தேசிய காங்கிரசு கட்சியின் சார்பில் 2013ஆம் ஆண்டு நடைபெற்ற தேர்தலில் போட்டியிட்டு சட்டமன்ற உறுப்பினர் ஆனார். 2018ஆம் ஆண்டு நடைபெற்ற தேர்தலில் போட்டியிட்டுத் தோல்வியடைந்த வெங்கடேசு மீண்டும் 2023ஆம் ஆண்டில் நடைபெறும் தேர்தலில் போட்டியிடுகிறார்.
# சேவியர் செயக்குமார்

**சேவியர் செயக்குமார்** (*Xavier Jayakumar Arulanandam*; மலாய்: *Xavier Jayakumar*; சீனம்: 泽维尔贾古玛) என்பவர் முன்னாள் பாக்காத்தான் (*Pakatan Harapan*) நிர்வாகத்தில் 2018 சூலை முதல் 2020 பிப்ரவரி வரையில் மலேசிய இயற்கை வளங்கள், பருவநிலை மாற்றம் மற்றும் சுற்றுச்சூழல் துறை அமைச்சராக (*Minister of Water, Land and Natural Resources*) பணியாற்றிய மலேசிய அரசியல்வாதி ஆவார்.  
2008-ஆம் ஆண்டு முதல் 2013-ஆம் ஆண்டு வரையில் சிலாங்கூர் மாநில நல வாழ்வு, தோட்டத் தொழிலாளர்கள், வறுமைத் துறை அமைச்சராகவும் (*Health, Plantation Workers, Poverty and Friendly Government*) பணியாற்றி உள்ளார்.
# சேவியர் செயக்குமார்

## பொது

மே 2018 முதல் நவம்பர் 2022 வரை கோலா லங்காட் நாடாளுமன்ற உறுப்பினராக இருந்தார். அவர் மார்ச் 2008 முதல் மே 2013 வரை சிலாங்கூர் மாநிலச் செயற்குழு உறுப்பினராகவும் (*Selangor State Executive Council*) (**EXCO**); மேலும் மார்ச் 2008 முதல் சிலாங்கூர் மாநில சிறீ அண்டாலாசு (*Seri Andalas*) தொகுதியின் (*Selangor State Sungai Kandis Constituency*) சட்டமன்ற உறுப்பினராகவும் இருந்தார். மே 2018 வரை.  
இவர் மக்கள் நீதிக் கட்சியின் (*People's Justice Party*) (பிகேஆர்) முன்னாள் உறுப்பினராகவும் துணைத் தலைவராகவும் இருந்தார். இந்தக் கட்சி பாக்காத்தான் எதிர்க்கட்சிக் கூட்டணியின் ஒரு கூறு கட்சியாகும்.  
மார்ச் 2008 முதல் மே 2018 வரை சிலாங்கூர் மாநிலத்தின் சிறீ அண்டலாசு எனும் சுங்கை கண்டீசு சட்டமன்றத் தொகுதியின் உறுப்பினராகவும் செயல்பட்டார். மலேசியாவில் மாநில அமைச்சர்கள் மாநிலச் செயற்குழு உறுப்பினர்கள் (*State Executive Councillor*) (**EXCO**) என்று அழைக்கப் படுகின்றனர்.
# சேவியர் செயக்குமார்

## அரசியல் வாழ்க்கை

### நிலம், நீர் மற்றும் இயற்கை வளங்கள் அமைச்சர்

2014-ஆம் ஆண்டில், சிலாங்கூர் மாநிலத்தில் நிறைவேற்றப்பட்ட தேசிய நிலச்சட்டத்தில் (*National Land Code*) ஒரு திருத்தம் செய்வதற்கான ஒரு முன்கருத்தை சேவியர் செயக்குமார் முன்வைத்தார். அந்தச் சட்டத்தின் **பிரிவு 433B**-இன் மூலம், மாநில அரசின் ஒப்புதலுடன் வெளிநாட்டு குடிமக்கள் மற்றும் நிறுவனங்கள் மாநிலத்தில் உள்ள நிலங்களின் உரிமையைப் பெறுவதற்கு அனுமதி வழங்குகிறது.  
1 மே 2019 அன்று, சிலாங்கூர் பாக்காத்தான் மாநில அரசாங்கத்தில் நீர், நிலம் மற்றும் இயற்கை வளங்கள் அமைச்சராக சுமார் ஓர் ஆண்டு பதவியில் இருந்த போது, சிறப்பான சேவைகள் செய்ததற்காகச் சேவியருக்கு 10-க்கு ஏழு முதல் எட்டு வரை மதிப்பீடு வழங்கப்பட்டது.  
17 பிப்ரவரி 2021 அன்று, பாக்காத்தான் கட்சி உறுப்பினரும் சேவியரின் "நெருக்கமான குடும்ப நண்பரும்"; அவரின் அமைச்சின் அதிகார வரம்பிற்கு உட்பட்ட ஓர் ஒப்பந்தம் தொடர்பாக மலேசிய ஊழல் எதிர்ப்பு ஆணையத்தால் (*Malaysian Anti-Corruption Commission*) கைது செய்யப்பட்டார். மேலும் இருவரும் கைது செய்யப்பட்டனர். 2019-ஆம் ஆண்டில் செய்து கொள்ளப்பட்ட ஒப்பந்தம்.
# சேவியர் செயக்குமார்

## அரசியல் வாழ்க்கை

### மக்கள் நீதிக்கட்சி

சேவியர் செயக்குமார் பிகேஆர் கட்சியின் துணைத் தலைவர் (*Vice President of People's Justice Party*) பதவி வகித்தவர். 2018-ஆம் ஆண்டு மலேசியப் பொதுத் தேர்தலில், சிலாங்கூர் மாநிலத்திற்கான பாக்காத்தான் கூட்டணிக்கு தேர்தல் இயக்குநராகவும் (*Selangor Election Director*) நியமிக்கப்பட்டார்.  
13 மார்ச் 2021 அன்று, மக்கள் நீதிக் கட்சியின் உறுப்பினர் பதவியையும்; கட்சியின் துணைத் தலைவர் பதவியையும் திடீரென துறப்பு செய்தார். 2020-ஆம் ஆண்டு நடந்த நிகழ்வுகளால் தான் "மிகவும் விரக்தி அடைந்து விட்டதாக" குறிப்பிட்டார். அதைத் தொடர்ந்து, அவர் சுயேட்சை நாடாளுமன்ற உறுப்பினரானார். மேலும் பெரிக்காத்தான் நேசனல் கூட்டணிக்கு தம்முடைய முழு ஆதரவையும் அறிவித்தார்.
# சேவியர் செயக்குமார்

## அரசியல் வாழ்க்கை

### கட்சி விலகல்

சேவியர் அமைச்சராக இருந்தபோது, 2019-இல் வழங்கப்பட்ட ஒப்பந்தம் தொடர்பாக மலேசிய ஊழல் தடுப்பு ஆணையத்தின் விசாரணையில் இருந்து எழுந்த அழுத்தத்தின் காரணமாக சேவியர் செயக்குமார் விலகியதாக மக்கள் நீதிக் கட்சியின் நாடாளுமன்ற உறுப்பினர் சிவராசா ராசையா கூறினார்.
# யூனிகார்ன் நிறுவனம் (நிதி)

**யூனிகார்ன் நிறுவனம்** என்பது 1 பில்லியன் அமெரிக்க டாலர்களுக்கு மேல் மூலதனம் கொண்ட ஒரு தனியார் தொடக்கநிலை தொழில் அல்லது வணிக நிறுவனம் நிறுவனமாகும்.****  
சூன் 2022 நிலவரப்படி உலகம் முழுவதும் 1,170 யூனிகார்ன் நிறுவனங்கள் அடையாளம் காணப்பட்டுள்ளது. $10 பில்லியன் அமெரிக்க டாலர் மதிப்பிலான யூனிகார்ன் நிறுவனங்கள் "டெகாகார்ன்" நிறுவனங்களாக கருதப்படுகிறது. $100 பில்லியன் மதிப்புள்ள தனியார் நிறுவனங்களை, "சென்டிகார்ன்" என அடையாளப்படுத்தப்பட்டுள்ளது. ஸ்பேஸ்எக்ஸ் நிறுவனம் $1 டிரில்லியன் மூலதனத்துடன் "சூப்பர்யூனிகார்ன்" நிலையை அடைந்துள்ளது.
# யூனிகார்ன் நிறுவனம் (நிதி)

## வரலாறு

*ஐலீன் லீ* என்பவர் 2013இல் டெக்கிரஞ்சு எனும் இணைய இதழில் "வெல்கம் டு தி யூனிகார்ன் கிளப்: லெர்னிங் ஃப்ரம் பில்லியன் டாலர் ஸ்டார்ட்அப்ஸ்" எனும் கட்டுரையில் *யூனிகார்ன்* எனும் சொல்லை முதன்முதலில் கையாண்டார்.அந்நேரத்தில், 39 நிறுவனங்கள் யூனிகார்ன்களாக அடையாளம் காணப்பட்டன.
*ஹார்வர்ட் பிசினஸ் ரிவியூ* நடத்திய வித்தியாசமான ஆய்வில், 2012 மற்றும் 2015ஆம் ஆண்டுகளுக்கு இடைப்பட்டகாலத்தில் நிறுவப்பட்ட தொடக்கநிலை தொழில் நிறுவங்கள், 2000 மற்றும் 2003ஆம் ஆண்டுகளுக்கு இடையில் நிறுவப்பட்ட ஸ்டார்ட்அப் நிறுவனங்களின் மதிப்பீட்டை விட இரண்டு மடங்கு வேகமாக வளர்ச்சியடைந்து வருவதாக கண்டறியப்பட்டது.  
2018ஆம் ஆண்டில் 16 நிறுவனங்கள் யூனிகார்ன்களாக மாறியது, இதன் விளைவாக உலகளவில் 119 தனியார் நிறுவனங்கள் $1 பில்லியன் அல்லது அதற்கு மேல் மதிப்பை கொண்டவை.  
ஆகஸ்டு 2021 வரை உலகளவில் 803 யூனிகார்ன்கள் இருந்தன. இதில் *பைட்டான்ஸ்*, ஸ்பேஸ்எக்ஸ் மற்றும் *ஸ்ட்ரைப்* ஆகியவை மிகப்பெரியவை டெகாகார்ன் நிறுவங்கள் ஆகும்.  
யூனிகார்ன் நிறுவனங்களில் எழுச்சி 2021ஆம் ஆண்டிற்கான "விண்கல்" என்று அறிவிக்கப்பட்டது. 340 தொடக்கநிலை புதிய நிறுவனங்களில் $71 பில்லியன் முதலீடு செய்யப்பட்டது. சூன் 2022இல் மொத்தம் 1,170 யூனிகார்ன் நிறுவங்கள் பதிவானது.இஸ்ரேல் 90க்கும் மேற்பட்ட யுனிகார்ன் நிறுவனங்களைக் கொண்டுள்ளது.  
2022 ஆண்டின் முடிவில் அமெரிக்கா 2 டிரில்லியன் (2000 பில்லியன்) அமெரிக்க டாலர் மூலதனத்துடன் 666 யூனிகார்ன் நிறுவனங்களுடன் முதலிடத்திலும்; சீனா 1.3 டிரில்லியன் டாலர் மூலதனத்துடன் 441 யூனிகார்ன் நிறுவனங்களும்; இந்தியா 129 யூனிகார்ன் நிறுவனங்களுடன் மூன்றாவது இடத்தில் உள்ளது.
# யூனிகார்ன் நிறுவனம் (நிதி)

## இதனையும் காண்க

- தொடக்கநிலை வணிகம்
# தீர்க்கதமஸ்

**தீர்க்கதமஸ்** (**Dīrghatamas**) (சமசுகிருதம்: दीर्घतमस्), பரத கண்டத்தின் வேத கால ரிஷிகளில் ஒருவர். இவர் கண் பார்வை அற்றவராக இருந்தாலும் அறிவுக் கூர்மை உடையவராக இருந்தார். ரிக் வேத மந்திரங்களால் தீர்க்கதமஸ் அறியப்படுகிறார். ரிக் வேதத்தின் முதல் மண்டலத்தில் உள்ள 140 முதல் 164 முடிய உள்ள மந்திரங்கள் ரிஷி தீர்க்கதமஸ் பெயரால் அறியப்படுகிறது. மேலும் தீர்க்கதமசின் பெயர் சில உபநிடதங்கள் குறிக்கிறது. அங்கரிசரின் பேரரான தீர்க்கதமசின் தம்பி பிருகஸ்பதி ஆவார். இவர் இவரது மகன்களில் புகழ்பெற்றவர் கௌதமர் ஆவார்.
# தீர்க்கதமஸ்

## வரலாறு

மகாபாரதம் இதிகாசத்தின் ஆதி பருவத்தின் 104வது பகுதியில் தீர்க்கதமசின் வரலாறு பீஷ்மரால் சொல்லப்படுகிறது. தீர்க்கதமஸ் தன் தாயின் கருவில் இருக்கையில், தனது சித்தப்பா பிருகஸ்பதியின் சாபத்தால் கண்பார்வை அற்றவராக பிறக்கிறார். பின்னர் தீர்க்கதமஸ், *பிரத்வேஷி* எனும் பெண்ணை திருமணம் செய்து கொண்டு, கௌதமர் முதலிய குழந்தைகள் பிறக்கின்றனர். செல்வம் அற்ற தீர்க்கதமசை அவரது மனைவி மற்றும் குழந்தைகள் சேர்ந்து மரக்கட்டையில் கட்டி ஆற்றில் தூக்கி எறிகின்றனர்.  
குழந்தை பேறு அற்ற மன்னர் பலி, ஆற்றில் மிதந்து வந்த தீர்க்கதமசை காப்பாற்றி அரண்மனை அழைத்துச் செல்கிறார். தனது மனைவி சுதேஷ்ணையுடன் கூடி, தனது இராச்சியத்திற்கு வாரிசுகள் பெற்றுத் தரும்படி தீர்க்கதமசை கேட்டுக்கொள்கிறார். இராணி சுதேஷ்ணயும், ரிஷி தீர்க்கதமசடன் கூடி அங்கன், வங்கன், கலிங்கன், புண்ட்ரன், சும்ஹன் எனும் ஐந்து குழந்தைகளைப் பெறுகிறாள்.
# யசோதரபுரம்

**யசோதரபுராம்** (*Yaśodharapura*) அங்கோர் என்றும் அழைக்கப்படும் இது 9ஆம் நூற்றாண்டின் பிற்பகுதியில் கெமர் மன்னன் முதலாம் யசோவர்மனால் நிறுவப்பட்டது. புனோம் பாக்கொங் கோவிலை மையமாகக் கொண்ட கெமர் பேரரசின் இரண்டாவது தலைநகராக (அமரேந்திரபுரத்திற்குப் பிறகு) இருந்தது.  
யசோதரபுர கல்வெட்டுகளில் புனோம் கண்டல் (மத்திய மலை) என்று குறிப்பிடப்பட்டுள்ளது. யசோதராபுரம் நிறுவுவதற்கு சிலகாலம் முன்பு புனோம் பகெங் கட்டப்பட்டது. ஏனெனில் இந்த மலை இந்து தெய்வங்களை வழிபடும் புனித தலங்களில் ஒன்றாக யசோவர்மன் நம்பினார். யசோதரபுரமானது முந்தைய தலைநகரான அரிகராலயாவுடன் ஒரு தரைப்பாலத்தால் இணைக்கப்பட்டது. நகர்ப்புறம் யசோதரதாடகாவை உள்ளடக்கி இருந்தது.  
இப்பகுதியில் கட்டப்பட்ட அடுத்தடுத்த தலைநகரங்கள் யசோதரபுரம் என்றே அழைக்கப்பட்டன. ஏழாம் செயவர்மன் (கி.பி. 1181-1218) மூலம் பேயோன் கோயிலை மையமாகக் கொண்ட அங்கோர் தோம் நகரம் அதில் ஒன்றாகும்.  
1352-ல், மன்னர் உத்தோங் (அயூத்தியா இராச்சியத்தின் முதலாம் ராமதிபோடி என்றும் அழைக்கப்படுகிறார்) அதை முற்றுகையிட்டு நகரத்தைக் கைப்பற்றுவதில் வெற்றி பெற்றார். தனது இளவரசர்களில் ஒருவரை அரியணையில் அமர்த்தினார். 1357-ல் கெமர் அதை மீண்டும் கைப்பற்றினர். அங்கோர் தோம் 15ஆம் நூற்றாண்டில் அயூத்தியாவின் அரசர் இரண்டாம் பொரோம்மரசத்திரத்தால் தாக்கப்பட்டு கைவிடப்பட்டது.
# விக்கிப்பீடியா:மேம்பாடு/அளவீடு

## ஒரு ஒப்பீடு

| எண் | திட்டம் |  |
| --- | --- | --- |
| 1 | [[: |  |
| 2 | [[: |  |
| 3 | [[: |  |
| 4 | [[: |  |
| 5 | [[: |  |
| 6 | [[: |  |
| 7 | [[: |  |
| 8 | [[: | } |  
**குறிப்புகள்:**
- ^ அன்றைய நாளில் தரவு உள்ளீடு செய்யப்பட்டது.
- ^^ தரவுகள் தானாகவே இற்றையாகின்றன.
# விக்கிப்பீடியா:மேம்பாடு/அளவீடு

## புள்ளிவிவரம்

| எண் | 29-சனவரி-2023 |  |
| --- | --- | --- |
| 1 | [[: |  |
| 2 | [[: |  |
| 3 | [[: |  |
| 4 | [[: | } |
# அகவிலைப்படி

**அகவிலைப்படி** (Dearness allowance) என்பது இந்தியா, வங்கதேசம் மற்றும் பாக்கித்தானில் உள்ள அரசு ஊழியர்கள் மற்றும் ஓய்வூதியம் பெறுபவர்களுக்கு பணவீக்கத்தினை ஈடுகட்ட கொடுக்கப்படும் படிகளின் கணக்கீடு ஆகும்.  
பணவீக்கத்தின் பாதிப்பைக் குறைக்க, அகவிலைப்படியானது, இந்தியக் குடிமகனின் அடிப்படை சம்பளத்தின் சதவீதமாக கணக்கிடப்படுகிறது. இந்திய குடிமக்கள் அடிப்படைச் சம்பளம் அல்லது ஓய்வூதியத்தைப் பெறலாம். அதனுடன் வீட்டுப்படி அல்லது அகவிலைப்படி அல்லது இரண்டும் சேர்த்து அவர்களுக்கு வழங்கப்படும். ஒருவர் வசிக்கும் இடத்திற்கு ஏற்ப அகவிலைப்படியை நிர்வகிக்கும் வழிகாட்டுதல்கள் மாறுபடும். அகவிலைப்படி என்பது முழுமையாக வரி விதிக்கக்கூடிய கொடுப்பனவாகும். அகவிலைப்படியின் இரண்டு வகைகள்:  
- வேலைவாய்ப்பு விதிமுறைகளின் கீழ் வழங்கப்படும் அகவிலைப்படி.
- வேலைவாய்ப்பு விதிமுறைகளின் கீழ் வழங்கப்படாத அகவிலைப்படி.
# கிள்ளான் மக்களவைத் தொகுதி

**கிள்ளான் மக்களவைத் தொகுதி** (மலாய்: *Kawasan Persekutuan Klang*; ஆங்கிலம்: *Klang Federal Constituency*; சீனம்: 巴生联邦选区) என்பது மலேசியா, சிலாங்கூர் மாநிலத்தில், கிள்ளான் மாவட்டத்தில் (*Klang District*) உள்ள ஒரு மக்களவைத் தொகுதி (**P110**) (*Dewan Rakyat*) ஆகும்.  
கிள்ளான் தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (*Federal Gazette issued on 31 October 2022*), பாலிங் தொகுதி 56 தேர்தல் வட்டாரங்களாக (*Polling Districts*) பிரிக்கப்பட்டு உள்ளது.
# கிள்ளான் மக்களவைத் தொகுதி

## பொது

### கிள்ளான் நகரம்

கிள்ளான் நகரம் (*Klang*) மலேசியா, சிலாங்கூர் மாநிலத்தில், கிள்ளான் மாவட்டத்தில் அமைந்து உள்ள ஒரு நகரம். சா ஆலாம் பெருநகரம், சிலாங்கூர் மாநிலத்தின் தலைநகரமாக மாறுவதற்கு முன்னர், கிள்ளான் நகரம் சிலாங்கூர் மாநிலத்தின் தலைநகரமாகத் திகழ்ந்து உள்ளது.  
இருப்பினும் வரலாறு சிறப்புமிக்க இந்த நகரம், இன்றும் சிலாங்கூர் மாநிலத்தின் அரச நகரமாக விளங்கி வருகிறது. கிள்ளான் எனும் பெயரில் கிள்ளான் மாவட்டமும் பெயர் கொண்டு உள்ளது. கிள்ளான் நகரம், கோலாலம்பூரில் இருந்து 32 கி.மீ மேற்கில் அமைந்து உள்ளது.
# கிள்ளான் மக்களவைத் தொகுதி

## பொது

### கிள்ளான் வரலாறு

14-ஆம் நூற்றாண்டின் மஜபாகித் பேரரசின் *நகரகிரேதாகமம்* எனும் இலக்கியப் படைப்பில் கிள்ளான் குறிப்பிடப்பட்டு உள்ளது.  
மேலும் 1409 முதல் 1433 வரை மலாக்காவிற்குப் பயணம் செய்த சீனக் கடல் படைத் தளபதி செங் கோவின் தொடக்கக் கால கடல்சார் வரைபடங்களில் கிள்ளான் ஆறு குறிக்கப்பட்டு பெயரிடப்பட்டும் உள்ளது.
# கிள்ளான் மக்களவைத் தொகுதி

## பொது

### துன் பேராக்

15-ஆம் நூற்றாண்டில் மலாக்கா சுல்தானகத்தின் கட்டுப்பாட்டில் கிள்ளான் இருந்தது. மலாக்காவின் வரலாற்றுத் தலைவர் என்று கொண்டாடப்படுபவர் துன் பேராக். இவர் கிள்ளான் நகரத்தில் இருந்து தான் மலாக்காவிற்குச் சென்று மலாக்காவின் மூத்த அமைச்சரனார்.  
17-ஆம் நூற்றாண்டில், சிலாங்கூர் கடலோரப் பகுதிகளில், இந்தோனேசியாவில் இருந்து பூகிஸ் மக்கள் குடியேறத் தொடங்கினர். சிலாங்கூர் சுல்தானகம் 1766-ஆம் ஆண்டில் உருவாக்கப்பட்டது.
# கிள்ளான் மக்களவைத் தொகுதி

## பொது

### கிள்ளான் நாடாளுமன்றத் தொகுதி

| கிள்ளான் நாடாளுமன்ற உறுப்பினர்கள் |  |  |  |
| --- | --- | --- | --- |
| colspan=4'மலாயா கூட்டரசு நாடாளுமன்றம்''' |  |  |  |
| 1-ஆவது | 1959–1963 | வி. மாணிக்கவாசகம்
(*V. Manickavasagam*) |  |
| colspan=4'மலேசிய நாடாளுமன்றம்''' |  |  |  |
| 1-ஆவது | 1963–1964 | வி. மாணிக்கவாசகம்
(*V. Manickavasagam*) |  |
| 2-ஆவது | 1964–1969 |  |  |
| 1969–1971 | colspan=2 align= நாடாளுமன்றம் ஒத்திவைப்பு |  |  |
| 3-ஆவது | 1971–1973 | வி. மாணிக்கவாசகம்
(*V. Manickavasagam*) |  |
| 1973–1974 |  |  |  |
| 7-ஆவது | 1986–1990 | இங் செங் கியாட்
(*Ng Cheng Kiat*) |  |
| 8-ஆவது | 1990–1995 | பாங் குய் லுன்
(*Fong Kui Lun*) |  |
| 9-ஆவது | 1995–1999 | டான் யீ கியூ
(*Tan Yee Kew*) |  |
| 10-ஆவது | 1999–2004 |  |  |
| 11-ஆவது | 2004–2008 |  |  |
| 12-ஆவது | 2008–2013 | **சார்லசு சந்தியாகோ**
(*Charles Anthony Santiago*) |  |
| 13-ஆவது | 2013–2018 |  |  |
| 14-ஆவது | 2018–2022 |  |  |
| 15-ஆவது | 2022 – தற்போது | **கணபதிராவ் விருமன்**
(*Ganabatirau Veraman*) | } |
# கிள்ளான் மக்களவைத் தொகுதி

## தேர்தல் முடிவுகள்

**மலேசியப் பொதுத் தேர்தல் 2022**  
| பொது | வாக்குகள் | % |
| --- | --- | --- |
| பதிவு பெற்ற வாக்காளர்கள் | **208,913** | - |
| வாக்களித்தவர்கள் | **165,554** | **78.46%** |
| செல்லுபடி வாக்குகள் | **163,905** | **100.00%** |
| செல்லாத வாக்குகள் | **1649** | - |
| பெரும்பான்மை | **91,801** | - |
| வெற்றி பெற்ற கட்சி | **பாக்காத்தான்** | } |  
**மலேசியப் பொதுத் தேர்தல் 2022 வேட்பாளர் விவரங்கள்**  
| சின்னம் | வேட்பாளர் | கட்சி | பெற்ற வாக்குகள் | (%) |
| --- | --- | --- | --- | --- |
| **கணபதிராவ் விருமன்**
(*Ganabatirau Veraman*) | **பாக்காத்தான்** | **115,539** | **70.49%** |  |
| செயசந்திரன் பெருமாள்
(*Jaya Chandran Perumal*) | **பெரிக்காத்தான்** | **23,738** | **14.48%** |  |
| தீ ஊய் லிங்
(*Tee Hooi Ling*) | **பாரிசான்** | **19,762** | **12.06%** |  |
| எட்ரின் ரம்லி
(*Hedrhin Ramli*) | **சுயேச்சை** | **3,016** | **1.84%** |  |
| லூ செங் வீ
(*Loo Cheng Wee*) | **சபா பாரம்பரிய கட்சி** | **1,140** | **0.70%** |  |
| தீபக் செய்கிசன்
(*Deepak Jaikishan*) | **சுயேச்சை** | **439** | **0.27%** |  |
| சந்திரா சிவராசன்
(*Chandra Sivarajan*) | **மலேசிய மக்கள் கட்சி** | **271** | **0.17%** | } |
# சாதாரண ஐரோப்பிய வைப்பர்

**சாதாரண ஐரோப்பிய வைப்பர்** ( *Vipera berus*, *common European adder* மற்றும் *common European viper* என்றும் அறியப்படுவது, வைப்பரைடே குடும்பத்தைச் சேர்ந்த ஒரு நச்சுப் பாம்பு இனம் ஆகும். இந்த இனம் மிவும் பரவலாக நடு ஐரோப்பா மற்றும் கிழக்கு ஐரோப்பாவின் பெரும்பாலான பகுதிகளிலும், கிழக்கு ஆசியா வரையிலும் காணப்படுகிறது. இதுல் மூன்று அங்கீகரிக்கப்பட்ட துணையினங்கள் உள்ளன.  
**சாதாரண ஆடர்** மற்றும் **சாதாரண வைப்பர்** உட்பட பல பொதுவான பெயர்களால் அறியப்படும், ஆடர் பிரிட்டன் மற்றும் பிற ஐரோப்பிய நாடுகளின் நாட்டுப்புறக் கதைகளில் இடம்பெற்றுள்ளது. குறிப்பாக இது ஆபத்தானதான விலங்காக கருதப்படுவதில்லை; இதன் சிற்றினப் பெயரான, *பெரஸ்*, புதிய லத்தீன் சொல்லாகும். மேலும் இது ஒரு காலத்தில் பாம்பைக் குறிக்கப் பயன்படுத்தப்பட்டது, ஒரு கால் புல் பாம்பு, *நாட்ரிக்ஸ் நாட்ரிக்ஸ்* போன்ற பாம்புகளை குறிக்கப்பபயன்படுத்தப்பட்ட சொல்லாக இருக்கலாம்.  
இந்தப் பாம்பு வெவ்வேறு நிலப்பரப்புகளில் காணப்படுகிறது. இது சிறிய பாலூட்டிகள், பறவைகள், பல்லிகள், நீர்நில வாழ்வன மற்றும் சில சந்தர்ப்பங்களில் சிலந்திகள், புழுக்கள், பூச்சிகள் ஆகியவற்றிறை உணவாக கொள்கிறது. இது, மற்ற வைப்பர்களைப் போலவே, உள்பொரி முட்டை கொண்டு குட்டியிடக்கூடியன. பெண் பாம்புகள் இரண்டு அல்லது மூன்று ஆண்டுகளுக்கு ஒருமுறை இனப்பெருக்கம் செய்கிறன. வடக்கு அரைக்கோளத்தில் கோடையின் பிற்பகுதியிலிருந்து இலையுதிர்காலத்தின் தொடக்கத்தில் குட்டிகள் பொதுவாக பிறக்கும். குட்டிகள் மூன்று முதல் 20 வரை இருக்கும், குட்டிகள் சில நாட்கள் தாயுடன் தங்கும். வளர்ந்த பாம்புகளின் மொத்தம் (வால் உட்பட) நீளம் வரை வளரும். மேலும் நிறைஇருக்கும். இங்கு விவரிக்கப்பட்டுள்ள *வைப்பரா பெரஸ் பெரஸ்*, உள்பட பரிந்துரைக்கபட்ட மூன்றுதுணையினங்கள் அங்கீகரிக்கப்பட்டுள்ளன. சில நாடுகளில் இவை பாதுகாக்கப்பட்ட இனமாக அறிவிக்கபட்டாலும், இந்தப் பாம்புகள் அச்சுறுத்தப்பட்டதாக கருதப்படவில்லை.